CELEX: 62015CN0397
Language: sl
Date: 2015-07-23 00:00:00
Title: Zadeva C-397/15: Predlog za sprejetje predhodne odločbe, ki ga je vložilo Landgericht Itzehoe (Nemčija) 23. julija 2015 – Raiffeisen Privatbank Liechtenstein AG/Gerhild Lukath

28.9.2015   
            
            
               SL
            
            
               Uradni list Evropske unije
            
            
               C 320/18
            
         Predlog za sprejetje predhodne odločbe, ki ga je vložilo Landgericht Itzehoe (Nemčija) 23. julija 2015 – Raiffeisen Privatbank Liechtenstein AG/Gerhild Lukath
   (Zadeva C-397/15)
   (2015/C 320/25)
   Jezik postopka: nemščina
   
      Predložitveno sodišče
   
   Landgericht Itzehoe
   
      Stranke v postopku v glavni stvari
   
   
      Tožeča stranka: Raiffeisen Privatbank Liechtenstein AG
   
      Tožena stranka: Gerhild Lukath
   
      Druge stranke v postopku: Rüdiger Boy, Boy Finanzberatung GmbH, Christian Maibaum, Vienna-Life Lebensversicherungs AG, Frank Weber
   
      Vprašanji za predhodno odločanje
   
   
               1.
            
            
               Ali je treba šteti pogodbo med banko in potrošnikom za odobritev kredita, ki je povezana s pogodbo o sklenitvi življenjskega zavarovanja in pogodbo o svetovanju in posredovanjem kapitalske naložbe, ki varuje znesek kredita, kot pogodbo za opravljanje storitev v smislu člena 5(2) Konvencije o uporabi prava v pogodbenih obligacijskih razmerjih z dne 19. junija 1980 (1)?
            
         
               2.
            
            
               Ali je člen 5(2) Rimske konvencije uporaben tudi za takšne primere, kadar prihaja oglaševanje oziroma vzpostavljanje stika iz države, v kateri ima potrošnik svoje glavno prebivališče, vendar pa potrošnik pogodbe podpisuje v kraju njegovega sekundarnega prebivališča, če je druga pogodbena stranka ali njen zastopnik prevzel potrošnikovo naročilo v tej državi.
            
         
      (1)  UL L 266, str. 1.